Ez a dokumentum a LysaKare jóváhagyott kísérőiratait képezi, és változáskövetéssel jelölve tartalmazza a kísérőiratokat érintő előző eljárás (EMA/N/0000273490) óta eszközölt változtatásokat.

További információ az Európai Gyógyszerügynökség honlapján található: https://www.ema.europa.eu/en/medicines/human/EPAR/lysakare


















I. MELLÉKLET

ALKALMAZÁSI ELŐÍRÁS


1.	A GYÓGYSZER NEVE

LysaKare 25 g/25 g oldatos infúzió


2.	MINŐSÉGI ÉS MENNYISÉGI ÖSSZETÉTEL

25 g L‑arginin-hidrokloridot és 25 g L‑lizin-hidrokloridot tartalmaz 1000 ml-es zsákonként.

A segédanyagok teljes listáját lásd a 6.1 pontban.


3.	GYÓGYSZERFORMA

Oldatos infúzió.

Tiszta, színtelen, látható részecskéktől mentes oldat;
pH: 5,1 – 6,1;
ozmolalitás: 420 – 480 mOsm/ttkg.


4.	KLINIKAI JELLEMZŐK

4.1	Terápiás javallatok

A LysaKare felnőttek számára, a vesét érő sugárdózis csökkentésére javallott lutécium(177Lu)-oxodotreotiddal végzett peptidreceptor-radionuklid-kezelés (peptide-receptor radionuclide therapy; PRRT) során.

4.2	Adagolás és alkalmazás

A LysaKare a lutécium(177Lu)-oxodotreotidos PRRT-vel történő alkalmazás esetén javallott. Ezért csak a PRRT alkalmazásában járatos egészségügyi szakember adhatja be.

Adagolás

Felnőttek
A felnőttek számára javasolt kezelési rend: egy teljes zsák LysaKare lutécium(177Lu)-oxodotreotid-infúzióval történő egyidejű beadása, még akkor is, ha a betegnél csökkenteni kell a PRRT dózisát. 

Antiemetikumok
A hányinger és a hányás előfordulási gyakoriságának csökkentése érdekében a LysaKare infúzió beadása előtt 30 perccel javasolt antiemetikummal történő premedikáció. Ha a preventív antiemetikum adása ellenére a LysaKare infúzió alkalmazása során súlyos hányinger vagy hányás fordulna elő, egy másik farmakológiai osztályba tartózó antiemetikum adható.

Az antiemetikum alkalmazására vonatkozó információkért olvassa el annak alkalmazási előírását.

Különleges betegcsoportok
Idősek
A LysaKare 65 éves vagy idősebb betegeknél történő alkalmazásával kapcsolatban korlátozott mennyiségű adat áll rendelkezésre.
Idős betegeknél nagyobb valószínűséggel áll fenn vesekárosodás, ezért a terápiás alkalmasságnak a kreatinin-clearance értéke alapján történő meghatározása során kellő körültekintés szükséges (lásd 4.4 pont).

Májkárosodás
Nem végeztek kifejezetten az arginin és a lizin alkalmazását tanulmányozó vizsgálatokat súlyos májkárosodásban szenvedő betegeknél (lásd 4.4 pont).

Vesekárosodás
A LysaKare okozta volumentúlterheléssel és a szérum káliumszintjének emelkedésével kapcsolatos klinikai szövődmények lehetősége miatt ez a készítmény nem adható be olyan betegnek, akinek a kreatinin-clearance-értéke 30 ml/perc alatti.

[bookmark: _Hlk194324319]A LysaKare alkalmazása során, 30 és 50 ml/perc közötti kreatinin-clearance esetén, az átmeneti hyperkalaemia potenciálisan megnövekedett kockázata miatt elővigyázatossággal kell eljárni. A lutécium(177Lu)-oxodotreotid farmakokinetikai profilját és biztonságosságát a kiinduláskori súlyos vesekárosodásban (a Cockcroft–Gault-képlettel számított kreatinin-clearance < 30 ml/perc) vagy végstádiumú vesebetegségben szenvedő betegeknél nem vizsgálták. A lutécium(177Lu)-oxodotreotiddal történő kezelés ellenjavallt azoknál a veseelégtelenségben szenvedő betegeknél, akiknél a kreatinin-clearance értéke < 30 ml/perc. A lutécium(177Lu)-oxodotreotid-kezelés nem javasolt azoknál a betegeknél, akiknek a kiindulási kreatinin-clearance‑e < 40 ml/perc (a Cockcroft–Gault-képlet alapján). Nincs ajánlás a dózis módosítására olyan, vesekárosodásban szenvedő betegeknél, akiknek a kiindulási kreatinin-clearance‑e ≥ 40 ml/perc, ezért ezeknél a betegeknél mindig gondosan mérlegelni kell az előnyök és a kockázatok arányát. Ennek során figyelembe kell venni az ezeknél a betegeknél fokozott valószínűséggel előforduló átmeneti hyperkalaemiát is (lásd 4.4 pont).

Gyermekek és serdülők
A LysaKare biztonságosságát és hatásosságát 18 évesnél fiatalabb gyermekek és serdülők esetében nem igazolták. Nincsenek rendelkezésre álló adatok.

Az alkalmazás módja

Intravénás alkalmazásra.

Az optimális vesevédelem érdekében a LysaKare infúziót a lutécium(177Lu)-oxodotreotid-infúzió előtt 30 perccel megkezdve, 4 óra alatt (250 ml/óra sebességgel) kell beadni.

A LysaKare infúziót és a lutécium(177Lu)-oxodotreotid-infúziót lehetőleg külön vénás hozzáférésen keresztül kell beadni a beteg egyik, illetve másik karjába. Ha azonban a megfelelő vénás hozzáférés hiánya, illetve az intézményi/klinikai preferencia miatt nem lehetséges két intravénás szerelék alkalmazása, a LysaKare és lutécium(177Lu)-oxodotreotid-infúziót azonos szereléken keresztül is be lehet adni háromirányú szelepen keresztül, figyelembe véve az áramlási sebességet és a vénás hozzáférés fenntartását. Az aminosavoldat dózisát nem szabad csökkenteni még abban az esetben sem, ha a lutécium(177Lu)-oxodotreotidot csökkentett adagban adják be.

4.3	Ellenjavallatok

· A készítmény hatóanyagaival vagy a 6.1 pontban felsorolt bármely segédanyagával szembeni túlérzékenység.
· Korábban fennálló, klinikailag jelentős hyperkalaemia, ha az a LysaKare infúzió beadása előtt nincs megfelelően korrigálva (lásd 4.4 pont).

4.4	Különleges figyelmeztetések és az alkalmazással kapcsolatos óvintézkedések

Hyperkalaemia

LysaKare‑t kapó betegek többségénél átmenetileg megemelkedik a szérum káliumszintje, amely a maximális szintet az infúzió megkezdése után körülbelül 4–5 órával éri el, és 24 órával az aminosavoldat-infúzió megkezdése után rendszerint visszatér a normál értékre. Ez a növekedés általában enyhe és átmeneti. A csökkent kreatinin-clearance-ű betegeknél magasabb lehet az átmeneti hyperkalaemia kockázata (lásd: 4.4 pont, „Vesekárosodás”).

A LysaKare minden egyes alkalmazása előtt ellenőrizni kell a szérum káliumszintjét. Hyperkalaemia megállapítása esetén ellenőrizni kell a beteg egyidejűleg szedett gyógyszereit (ha vannak), illetve, hogy korábban előfordult‑e nála hyperkalaemia. A káliumszintet az infúzió megkezdése előtt korrigálni kell (lásd 4.3 és 5.1 pont).

Klinikailag jelentős hyperkalaemia esetén a LysaKare infúzió megkezdése előtt ismét meg kell vizsgálni a betegeket annak igazolására, hogy sikeres volt‑e a hyperkalaemia korrekciója (lásd 5.1 pont). A betegeket szorosan monitorozni kell a hyperkalaemia jeleinek és tüneteinek, pl. dyspnoe, gyengeség, zsibbadás, mellkasi fájdalom és kardiológiai tünetek (vezetési zavarok és arrhythmiák) szempontjából. A beteg elbocsátása előtt elektrokardiográfiás (EKG) vizsgálatot kell végezni.

Az infúzió során monitorozni kell az életfunkciókat, függetlenül a szérum kiindulási káliumszintjétől. Meg kell kérni a beteget, hogy tartsa fenn szervezete megfelelő hidráltságát, és gyakran ürítsen vizeletet a beadás előtt, a beadás napján, valamint a beadást követő napon (például igyon óránként 1 pohár vizet), a szérumban található felesleges kálium kiürülésének megkönnyítése érdekében.

Ha a LysaKare infúzió beadása alatt alakul ki hyperkalaemia, akkor megfelelő korrekciós intézkedéseket kell végezni. Súlyos, tünetekkel járó hyperkalaemia esetén meg kell fontolni a LysaKare infúzió felfüggesztését, és mérlegelni kell egymással szemben a vesevédelem, illetve az akut hyperkalaemia előnyeit és kockázatait.

Vesekárosodás

Az arginin és a lizin alkalmazását nem tanulmányozták vesekárosodásban szenvedő betegek körében. Az arginin és a lizin a vesében nagyrészt kiválasztódnak, majd visszaszívódnak, és ettől függ a sugárzás elleni vesevédő hatásuk. A volumentúlterhelés és a szérum káliumszintjének emelkedése miatti klinikai szövődmények lehetősége miatt a LysaKare nem adható < 30 ml/perc kreatinin-clearance-értékkel rendelkező betegeknek. A vesefunkciót (a kreatininszintet és kreatinin-clearance-értéket) minden infúzióbeadás előtt meg kell mérni.

A LysaKare alkalmazása során, 30 és 50 ml/perc közötti kreatinin-clearance esetén, az átmeneti hyperkalaemia potenciálisan megnövekedett kockázata miatt kellő körültekintéssel kell eljárni. A lutécium(177Lu)-oxodotreotid farmakokinetikai profilját és biztonságosságát a kiinduláskori súlyos vesekárosodásban (a Cockcroft–Gault-képlettel számított kreatinin-clearance < 30 ml/perc) vagy végstádiumú vesebetegségben szenvedő betegeknél nem vizsgálták. A lutécium(177Lu)-oxodotreotiddal történő kezelés ellenjavallt azoknál a veseelégtelenségben szenvedő betegeknél, akiknél a kreatinin-clearance értéke < 30 ml/perc. A lutécium(177Lu)-oxodotreotid-kezelés nem javasolt azoknál a betegeknél, akiknek a kiindulási kreatinin-clearance‑e < 40 ml/perc (a Cockcroft–Gault-képlet alapján). Nincs ajánlás a dózis módosítására olyan, vesekárosodásban szenvedő betegeknél, akiknek a kiindulási kreatinin-clearance‑e ≥ 40 ml/perc, ezért ezeknél a betegeknél mindig gondosan mérlegelni kell az előnyök és a kockázatok arányát. Ennek során figyelembe kell venni az ezeknél a betegeknél fokozott valószínűséggel előforduló átmeneti hyperkalaemiát is.

Májkárosodás

Az arginin és a lizin alkalmazását nem tanulmányozták súlyos májkárosodásban szenvedő betegek körében. A májfunkciót (glutamát-piruvát-transzamináz [GPT, ALT], glutamát-oxálacetát-transzamináz [GOT, AST], albumin- és bilirubinértéket) minden infúzióbeadás előtt meg kell mérni.

A LysaKare-t elővigyázatossággal kell alkalmazni súlyos májkárosodás esetén, illetve akkor, ha a kezelés során az összbilirubinszint esetében a normálérték felső határát háromszorosan meghaladó emelkedés, vagy ha a < 30 g/l-es értékű albuminaemia és az 1,5 fölötti INR- (nemzetközi normalizált arány [international normalised ratio]) érték kombinációja áll fenn. Ilyen körülmények között a lutécium(177Lu)-oxodotreotid nem javasolt.

Szívelégtelenség

A volumentúlterhelés okozta klinikai szövődmények lehetősége miatt a súlyos, New York Heart Association (NYHA) szerinti III. vagy IV. osztályú szívelégtelenségben szenvedő betegek körében az arginint és a lizint elővigyázatossággal kell alkalmazni.

A lutécium(177Lu)-oxodotreotid nem javasolt súlyos, NYHA III. vagy IV. osztályú szívelégtelenség esetén. Ezért ilyen betegek esetén az előnyök és kockázatok arányának elemzését különös gondossággal kell végezni, figyelembe véve a LysaKare oldat térfogatát és ozmolalitását.

Metabolikus acidosis

Teljes parenterális táplálási protokollok részeként adott komplex aminosavoldatok alkalmazása mellett metabolikus acidosis kialakulását figyelték meg. A sav-bázis egyensúly eltolódása megváltoztatja az extracelluláris és az intracelluláris káliumszint egyensúlyát, és az acidosis kialakulása a plazma káliumszintjének gyors emelkedésével járhat. Kizárólag laboratóriumi paraméterek alapján metabolikus acidózis kialakulását is megfigyelték a LysaKare esetében, amely általában a beadást követő 24 órán belül megszűnt és nem okozott klinikai tüneteket.

A LysaKare nevű gyógyszert lutécium(177Lu)-oxodotreotiddal együtt adják be. Kérjük, olvassa el a lutécium(177Lu)-oxodotreotid alkalmazási előírásának 4.4 pontjában a lutécium(177Lu)-oxodotreotid-kezelésre vonatkozó további figyelmeztetéseket.

4.5	Gyógyszerkölcsönhatások és egyéb interakciók

Interakciós vizsgálatokat nem végeztek.

Más gyógyszerekkel nem várható kölcsönhatás, mivel nincs arra vonatkozó információ, hogy más gyógyszerek is ugyanezzel a reabszorpciós mechanizmussal szívódnának vissza a vesében.

4.6	Termékenység, terhesség és szoptatás

Fogamzóképes nők

A gyógyszernek fogamzóképes korú nőknél nincs releváns alkalmazása (lásd 4.1 pont).

Fogamzásgátlás férfiaknál és nőknél

A LysaKare-rel nem végeztek állatkísérleteket a fejlődésre kifejtett toxicitás tanulmányozására. A LysaKare‑t lutécium(177Lu)-oxodotreotiddal együttesen alkalmazzák, ezért a fogamzóképes férfiaknak és nőknek azt kell tanácsolni, hogy vegyenek igénybe hatásos fogamzásgátlást a lutécium(177Lu)-oxodotreotiddal végzett kezelés ideje alatt. A lutécium(177Lu)-oxodotreotiddal végzett kezelésre vonatkozó további, specifikus iránymutatás a lutécium(177Lu)-oxodotreotid alkalmazási előírásának 4.6 pontjában olvasható.

Terhesség

Az arginin és a lizin terhes nőknél történő alkalmazása tekintetében nem áll rendelkezésre információ.

Ennek a gyógyszernek nincs releváns alkalmazása terhes nőknél. A LysaKare‑t lutécium(177Lu)-oxodotreotiddal együttesen alkalmazzák, amely az ionizáló sugárzással járó kockázat miatt ellenjavallott megállapított vagy feltételezett terhesség esetén, illetve ha nem zárták ki a terhesség fennállását. A lutécium(177Lu)-oxodotreotiddal végzett kezelésre vonatkozó további, specifikus iránymutatás a lutécium(177Lu)-oxodotreotid alkalmazási előírásának 4.6 pontjában olvasható.

Nem végeztek vizsgálatokat a reprodukció tanulmányozására állatoknál (lásd 5.3 pont).

Szoptatás

[bookmark: _Hlk5277954]Mivel az arginin és a lizin természetesen előforduló aminosavak, ezért kiválasztódnak a humán anyatejbe, azonban nem valószínű hogy ezek hatással vannak a csecsemőre/újszülöttre. A lutécium(177Lu)-oxodotreotid alkalmazása mellett a szoptatás kerülendő.

Termékenység

Az arginin és a lizin termékenységre gyakorolt hatásával kapcsolatban nincs információ.

4.7	A készítmény hatásai a gépjárművezetéshez és a gépek kezeléséhez szükséges képességekre

A LysaKare nem, vagy csak elhanyagolható mértékben befolyásolja a gépjárművezetéshez és a gépek kezeléséhez szükséges képességeket.

4.8	Nemkívánatos hatások, mellékhatások

A biztonságossági profil összefoglalása

Az arginin és lizin oldatos infúzió PRRT nélküli biztonságossági profiljára vonatkozóan csak korlátozott mennyiségű információ áll rendelkezésre (lásd 5.1 pont), és a PRRT tartalmazza az antiemetikumokat és gyakran gyors hatású szomatosztatin-analógokat is.

A fő mellékhatások, amelyek főként az aminosavoldattal kapcsolatosak, a hányinger (kb. 25%-ban), a hányás (körülbelül 10%-ban) és a hyperkalaemia. Ezek a mellékhatások legtöbbször enyhe-közepes súlyosságúak.

A mellékhatások táblázatos felsorolása

Az alábbi mellékhatásokat a LysaKare‑rel azonos aminosavtartalmú oldatokkal végzett vizsgálatok során figyelték meg. Ezekben a vizsgálatokban több mint 900 beteg vett részt, akik különböző, radioaktívan jelölt szomatosztatin-analógokkal végzett PRRT mellett több mint 2500 adag arginint és lizint kaptak.

A mellékhatások a MedDRA szervrendszeri besorolása és gyakoriság szerint vannak felsorolva. A gyakorisági kategóriákat az alábbiak szerint határozták meg: nagyon gyakori (≥ 1/10), gyakori (≥ 1/100 – < 1/10), nem gyakori (≥ 1/1000 – < 1/100), ritka (≥ 1/10 000 – < 1/1000), nagyon ritka (< 1/10 000), nem ismert (a gyakoriság a rendelkezésre álló adatokból nem állapítható meg.

1. táblázat	Mellékhatások

	Mellékhatás
	Gyakorisági kategória

	Anyagcsere- és táplálkozási betegségek és tünetek

	Hyperkalaemia
	Nem ismert

	Idegrendszeri betegségek és tünetek

	Szédülés
	Nem ismert

	Fejfájás
	Nem ismert

	Érbetegségek és tünetek

	Kipirulás
	Nem ismert

	Emésztőrendszeri betegségek és tünetek

	Hányinger
	Nagyon gyakori

	Hányás
	Nagyon gyakori

	Hasi fájdalom
	Nem ismert



Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

Túlzott hidrálás vagy az oldattal való túltöltés esetében a kiválasztást forszírozott diurézissel és gyakori hólyagürítéssel kell segíteni.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: Minden egyéb terápiás készítmény, detoxikáló szerek daganatellenes kezeléskor, ATC kód: V03AF11

Hatásmechanizmus

Az arginint és a lizint a vese glomeruláris filtrációval kiválasztja, majd kompetitív módon, a lutécium(177Lu)-oxodotreotid renális reszorpcióját megakadályozva visszaszívódik, így csökkentve a vesét ért sugárdózist.

Klinikai hatásosság és biztonságosság

Az arginin és a lizin klinikai hatásosságát és biztonságosságát a LysaKare készítménnyel azonos arginin- és lizintartalmú oldatokkal végzett publikált vizsgálatok alapján állapították meg.

A PRRT alkalmazása után megfigyelt toxicitást közvetlenül a szervek által elnyelt sugárdózis okozta. A lutécium(177Lu)-oxodotreotid-kezelés toxicitása szempontjából a vesék kritikus, és dózislimitáló szervnek minősülnek, ha nem alkalmaznak a vesében a felvételt és a retenciót csökkentő aminosavakat.

Egy 6 betegen végzett dozimetriás vizsgálat kimutatta, hogy a 2,5%-os lizin-arginin aminosavoldat a kezelés nélküli csoporthoz képest körülbelül 47%-kal csökkentette a vese sugárexpozícióját anélkül, hogy befolyásolta volna a tumor lutécium(177Lu)-oxodotreotid-felvételét. A vesét ért sugárdózis csökkentése mérsékeli a sugárzás okozta vesekárosodás kockázatát.

A LysaKare‑rel azonos mennyiségben alkalmazott arginin és lizin hatását értékelő legnagyobb vizsgálat adatai alapján a vese által átlagosan elnyelt dózis planáris dozimetriás képalkotással meghatározva 20,1±4,9 Gy volt, ami a renális toxicitás megállapított határértéke, 23 Gy alatt van.

Egy multicentrikus, nyílt elrendezésű, IV. fázisú vizsgálatot végeztek a LysaKare által a szérum káliumszintjére gyakorolt hatás felmérésére és a biztonságossági profil jellemzésére. Összesen 41 olyan szomatosztatin-receptor- (SSTR) pozitív gasztroenteropankreatikus neuroendokrin daganatos (GEP-NET) beteg kapott PRRT nélküli LysaKare-kezelést, akik alkalmasak voltak a lutécium(177Lu)-oxodotreotid-kezelésre. Az elsődleges végpont a szérum káliumszintjének meghatározása volt a LysaKare alkalmazása után 2, 4, 6, 8, 12 és 24 órával. Az elsődleges elemzéshez kiértékelhető 25 betegnél a szérum káliumszintjének átlaga az adagolás előtt 4,33 mmol/l (szórás [standard deviation; SD]: 0,39 mmol/l) volt, 4 órával az adagolás után 4,92 mmol/l csúcsértéket (SD: 0,65 mmol/l) ért el úgy, hogy az átlagos abszolút változás 0,60 mmol/l (SD: 0,67 mmol/l) volt, majd 24 órával az adagolás után fokozatosan visszatért az adagolás előtti szint körüli értékre, vagyis a szérumkáliumszint átlagosan 4,40 mmol/l (SD: 0,39 mmol/l), a szérumkáliumszint abszolút változásának átlaga pedig 0,07 mmol/l (SD: 0,39 mmol/l) lett (1. ábra). A maximális szérumkáliumszint-változás átlaga 0,82 mmol/l (SD: 0,617 mmol/l) volt (tartomány: ‑0,6 mmol/l – 2,6 mmol/l) A szérumkáliumszint maximális változásáig eltelt idő mediánja 4,3 óra volt (tartomány: 2 – 24 óra).

[bookmark: _Toc169615075][bookmark: _hd7_Figure_5_1_Mean__SD__c22121]1. ábra	A szérumkáliumszintre vonatkozó átlagos koncentrációk (SD) az idő függvényében

A vizsgálat során nem jelentettek olyan súlyos nemkívánatos eseményeket, amelyek a kezelés megszakításához vagy abbahagyásához vezettek volna. A LysaKare biztonságossági profilja összességében továbbra is megfelel a szakirodalom és a klinikai gyakorlat alapján megállapított, jelenlegi biztonságossági profilnak.

5.2	Farmakokinetikai tulajdonságok

Az arginin és a lizin természetesen előforduló aminosavak, amelyek az infúzió beadása után élettani farmakológiai és biokémiai folyamatokban vesznek részt.

Felszívódás

A LysaKare intravénás alkalmazásra szolgál, ennélfogva biológiailag 100%-osan hasznosul.

Eloszlás

Az intravénás alkalmazást követően a plazma arginin- és lizinszintjének átmeneti emelkedését figyelték meg, aminek következtében a nagymértékben vízoldékony aminosavak gyorsan eloszlanak a szövetekben és a testfolyadékokban.

Biotranszformáció

Mint a természetben előforduló más aminosavak, az arginin és a lizin is a fehérjefelépítő folyamatok építőelemei, és számos más termék, például a nitrogén-oxid, az urea, a kreatinin és az acetil‑koenzim A prekurzormolekulái.

Elimináció

Az arginin és a lizin gyorsan eloszlik. Egy vizsgálatban, amelyben 30 g arginint adtak be 30 perces infúzióban, az aminosavak plazmából történő eliminációja legalább bifázisos vagy trifázisos volt, a szintek az adagolás után 6 órán belül tértek vissza a kiindulási értékre. A kezdeti, az infúzió beadása után 90 percen belüli gyors clearance a vese glomeruláris filtrációjának köszönhető. A keringésben maradó aminosavak nem a vesén keresztül ürülnek.

Gyermekek és serdülők

A LysaKare készítménnyel megegyező dózisú arginin és a lizin alkalmazására és azonos indikációra vonatkozó, gyermekektől és serdülőktől származó farmakokinetikai adatok nem állnak rendelkezésre.

5.3	A preklinikai biztonságossági vizsgálatok eredményei

A LysaKare‑rel nem végeztek preklinikai vizsgálatokat.


6.	GYÓGYSZERÉSZETI JELLEMZŐK

6.1	Segédanyagok felsorolása

Injekcióhoz való víz

6.2	Inkompatibilitások

Kompatibilitási vizsgálatok hiányában ez a gyógyszer nem keverhető más gyógyszerekkel.

6.3	Felhasználhatósági időtartam

2 év

6.4	Különleges tárolási előírások

Legfeljebb 25 °C-on tárolandó.

6.5	Csomagolás típusa és kiszerelése

PolipropilénbőlPolivinil-kloridból (PPVC) készült, 1000 ml oldatot tartalmazó infúziós zsák, polietilén-poliamin/alumínium fóliábatöbbrétegű átlátszó fóliába csomagolva.

[bookmark: OLE_LINK1]6.6	A megsemmisítésre vonatkozó különleges óvintézkedések

Ez a gyógyszer kizárólag egyszeri alkalmazásra szolgál.
A külső fóliát csak közvetlenül a felhasználás előtt távolítsa el.
Ha a külső fóliát korábban felnyitották vagy megsérült, akkor ne használja fel a készítményt. A külső fólia véd a nedvesség ellen.
Részben felhasznált zsákokat ne csatlakoztasson újra.
A LysaKare‑t tilos hígítani.
Zavaros vagy üledékes oldatot nem szabad felhasználni, mert ez arra utalhat, hogy a termék instabil vagy az oldat szennyezett.
A tartály felnyitása után a tartalmát azonnal fel kell használni.

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

8.	A FORGALOMBA HOZATALI ENGEDÉLY SZÁMA(I)

EU/1/19/1381/001


9.	A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2019. július 25.
A forgalomba hozatali engedély legutóbbi megújításának dátuma: 2024. április 25.


10.	A SZÖVEG ELLENŐRZÉSÉNEK DÁTUMA


A gyógyszerről részletes információ az Európai Gyógyszerügynökség internetes honlapján (https://www.ema.europa.eu) található.

A.	A GYÁRTÁSI TÉTELEK VÉGFELSZABADÍTÁSÁÉRT FELELŐS GYÁRTÓ

B.	A KIADÁSRA ÉS A FELHASZNÁLÁSRA VONATKOZÓ FELTÉTELEK VAGY KORLÁTOZÁSOK

C.	A FORGALOMBA HOZATALI ENGEDÉLYBEN FOGLALT EGYÉB FELTÉTELEK ÉS KÖVETELMÉNYEK

D.	A GYÓGYSZER BIZTONSÁGOS ÉS HATÉKONY ALKALMAZÁSÁRA VONATKOZÓ FELTÉTELEK VAGY KORLÁTOZÁSOK

A.	A GYÁRTÁSI TÉTELEK VÉGFELSZABADÍTÁSÁÉRT FELELŐS GYÁRTÓ

A gyártási tételek végfelszabadításáért felelős gyártó neve és címe

Laboratoire Bioluz
Zone Industrielle de Jalday
64500 Saint Jean de Luz
Franciaország


B.	A KIADÁSRA ÉS A FELHASZNÁLÁSRA VONATKOZÓ FELTÉTELEK VAGY KORLÁTOZÁSOK

Korlátozott érvényű orvosi rendelvényhez kötött gyógyszer (lásd I. Melléklet: Alkalmazási előírás, 4.2 pont).


C.	A FORGALOMBA HOZATALI ENGEDÉLYBEN FOGLALT EGYÉB FELTÉTELEK ÉS KÖVETELMÉNYEK

· Időszakos gyógyszerbiztonsági jelentések (Periodic safety update report, PSUR)

Erre a készítményre a PSUR‑okat a 2001/83/EK irányelv 107c. cikkének (7) bekezdésében megállapított és az európai internetes gyógyszerportálon nyilvánosságra hozott uniós referencia időpontok listája (EURD lista), illetve annak bármely későbbi frissített változata szerinti követelményeknek megfelelően kell benyújtani.


D.	A GYÓGYSZER BIZTONSÁGOS ÉS HATÉKONY ALKALMAZÁSÁRA VONATKOZÓ FELTÉTELEK VAGY KORLÁTOZÁSOK

· Kockázatkezelési terv

A forgalomba hozatali engedély jogosultja kötelezi magát, hogy a forgalomba hozatali engedély 1.8.2 moduljában leírt, jóváhagyott kockázatkezelési tervben, illetve annak jóváhagyott frissített verzióiban részletezett, kötelező farmakovigilanciai tevékenységeket és beavatkozásokat elvégzi.

A frissített kockázatkezelési terv benyújtandó a következő esetekben:
1. ha az Európai Gyógyszerügynökség ezt indítványozza;
1. ha a kockázatkezelési rendszerben változás történik, főként azt követően, hogy olyan új információ érkezik, amely az előny/kockázat profil jelentős változásához vezethet, illetve (a biztonságos gyógyszeralkalmazásra vagy kockázatminimalizálásra irányuló) újabb, meghatározó eredmények születnek.

A. CÍMKESZÖVEG



A KÜLSŐ CSOMAGOLÁSON FELTÜNTETENDŐ ADATOK

Polietilén-poliamin/alumínium fóliaTöbbrétegű átlátszó fólia


1.	A GYÓGYSZER NEVE

LysaKare 25 g/25 g oldatos infúzió
L‑arginin-hidroklorid/L‑lizin-hidroklorid


2.	HATÓANYAG(OK) MEGNEVEZÉSE

25 g L‑arginin-hidrokloridot és 25 g L‑lizin-hidrokloridot tartalmaz 1000 ml-es zsákonként.


3.	SEGÉDANYAGOK FELSOROLÁSA

Segédanyag: injekcióhoz való víz


4.	GYÓGYSZERFORMA ÉS TARTALOM

Oldatos infúzió

1000 ml


5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)

Alkalmazás előtt olvassa el a mellékelt betegtájékoztatót!
Intravénás alkalmazása.
Kizárólag egyszeri alkalmazásra.
A külső fóliát csak közvetlenül a felhasználás előtt távolítsa el.


6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI

A gyógyszer gyermekektől elzárva tartandó!


7.	TOVÁBBI FIGYELMEZTETÉS(EK), AMENNYIBEN SZÜKSÉGES


8.	LEJÁRATI IDŐ

EXP


9.	KÜLÖNLEGES TÁROLÁSI ELŐÍRÁSOK

Legfeljebb 25 C-on tárolandó.


10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN

Részben felhasznált zsákokat ne csatlakoztasson újra.


11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

12.	A FORGALOMBA HOZATALI ENGEDÉLY SZÁMA(I)

EU/1/19/1381/001


13.	A GYÁRTÁSI TÉTEL SZÁMA

Gy. sz.


14.	A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL


15.	AZ ALKALMAZÁSRA VONATKOZÓ UTASÍTÁSOK


16.	BRAILLE ÍRÁSSAL FELTÜNTETETT INFORMÁCIÓK

Braille-írás feltüntetése alól felmentve.


17.	EGYEDI AZONOSÍTÓ – 2D VONALKÓD

Egyedi azonosítójú 2D vonalkóddal ellátva.


18.	EGYEDI AZONOSÍTÓ OLVASHATÓ FORMÁTUMA

A KÖZVETLEN CSOMAGOLÁSON FELTÜNTETENDŐ ADATOK

Polipropilénvinil-klorid (PPVC) infúziós zsák


1.	A GYÓGYSZER NEVE

LysaKare 25 g/25 g oldatos infúzió
L‑arginin-hidroklorid/L‑lizin-hidroklorid


2.	HATÓANYAG(OK) MEGNEVEZÉSE

25 g L‑arginin-hidrokloridot és 25 g L‑lizin-hidrokloridot tartalmaz 1000 ml-es zsákonként.


3.	SEGÉDANYAGOK FELSOROLÁSA

Segédanyag: injekcióhoz való víz


4.	GYÓGYSZERFORMA ÉS TARTALOM

Oldatos infúzió

1000 ml


5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)

Alkalmazás előtt olvassa el a mellékelt betegtájékoztatót!
Intravénás alkalmazásra.
Kizárólag egyszeri alkalmazásra.
A külső fóliát csak közvetlenül a felhasználás előtt távolítsa el.


6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI

A gyógyszer gyermekektől elzárva tartandó!


7.	TOVÁBBI FIGYELMEZTETÉS(EK), AMENNYIBEN SZÜKSÉGES


8.	LEJÁRATI IDŐ

EXP


9.	KÜLÖNLEGES TÁROLÁSI ELŐÍRÁSOK

Legfeljebb 25 C-on tárolandó.


10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN

Részben felhasznált zsákokat ne csatlakoztasson újra.

12.	A FORGALOMBA HOZATALI ENGEDÉLY SZÁMA(I)

13.	A GYÁRTÁSI TÉTEL SZÁMA

Gy. sz.


14.	A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL


15.	AZ ALKALMAZÁSRA VONATKOZÓ UTASÍTÁSOK


16.	BRAILLE ÍRÁSSAL FELTÜNTETETT INFORMÁCIÓK

Braille-írás feltüntetése alól felmentve.


17.	EGYEDI AZONOSÍTÓ – 2D VONALKÓD

B. BETEGTÁJÉKOZTATÓ

Betegtájékoztató: Információk a beteg számára

LysaKare 25 g/25 g oldatos infúzió
L‑arginin-hidroklorid/L‑lizin-hidroklorid


Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További kérdéseivel forduljon kezelőorvosához.
· Ha Önnél bármilyen mellékhatás jelentkezik, tájékoztassa erről kezelőorvosát. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:

1.	Milyen típusú gyógyszer a LysaKare és milyen betegségek esetén alkalmazható?
2.	Tudnivalók a LysaKare beadása előtt
3.	Hogyan kell beadni a LysaKare-t?
4.	Lehetséges mellékhatások
5.	Hogyan kell a LysaKare-t tárolni?
6.	A csomagolás tartalma és egyéb információk


1.	Milyen típusú gyógyszer a LysaKare és milyen betegségek esetén alkalmazható?

Milyen típusú gyógyszer a LysaKare?
A LysaKare hatóanyaga az arginin és a lizin, kétféle aminosav. A LysaKare egy olyan gyógyszer, amely daganatellenes készítmény mellékhatásainak csökkentésére szolgál.

Milyen betegségek esetén alkalmazható a LysaKare?
A LysaKare-t felnőtt betegeknél alkalmazzák, hogy megvédje a veséket a szükségtelen sugárzástól a bizonyos tumoros betegségek kezelésére használt radioaktív gyógyszerrel, a Lutathera-val (lutécium(177Lu)-oxodotreotiddal) végzett kezelés során.


2.	Tudnivalók a LysaKare beadása előtt

Pontosan tartsa be kezelőorvosa utasításait. Mivel a LysaKare mellett egy másik gyógyszert – Lutathera‑t – is fog kapni, ezért olvassa el figyelmesen a Lutathera betegtájékoztatóját is.
Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát, gyógyszerészét vagy a gondozását végző egészségügyi szakembert.

Önnél nem alkalmazható a LysaKare
-	ha allergiás az argininre, a lizinre vagy a gyógyszer (6. pontban felsorolt) egyéb összetevőjére;
-	ha magas a vérében a káliumszint (hiperkalémia).

Figyelmeztetések és óvintézkedések
Ha az alábbiak közül bármelyik érvényes Önre, kérjük, mondja el kezelőorvosának, mielőtt még beadnák Önnek a LysaKare‑t:
· ha láb- és bokaduzzanat, túl sok vagy nem elegendő vizelet, viszketés vagy légzési nehézség áll fenn Önnél (ezek krónikus vesebetegség jelei és tünetei).
· ha viszkető, besárgult bőr vagy a szem fehérjének besárgulása; hányinger vagy hányás; kimerültség; étvágytalanság; fájdalom a has felső részén, a jobb oldalon; sötét vagy barna színű vizelet áll fenn Önnél; illetve ha a szokásosnál könnyebben alakul ki Önnél vérzés vagy véraláfutás (ezek májbetegség jelei és tünetei).
· ha légszomj, nehézlégzés fekvő helyzetben, illetve a láb vagy a lábfej duzzanata áll fenn Önnél (ezek a szívelégtelenség jelei és tünetei).

Azonnal szóljon kezelőorvosának, ha a felsorolt tünetek bármelyike kialakul Önnél a LysaKare-kezelés során:
· ha fáradtságot, étvágytalanságot, a szívverés megváltozását érzékeli és/vagy nehezen tud tisztán gondolkodni (ezek metabolikus acidózis jelei és tünetei).
· ha légszomj, gyengeség, zsibbadás, mellkasi fájdalom, szívdobogásérzés és/vagy rendellenes szívritmus áll fenn Önnél (ezek a vér magas káliumszintje, orvosi nevén hiperkalémia jelei és tünetei).

Tartsa be a kezelés napján elfogyasztandó folyadékmennyiségre vonatkozóan a kezelőorvosától kapott utasításokat, hogy megfelelő mennyiségű víz legyen jelen a szervezetében.

Ha Ön már betöltötte a 65. életévét, nagyobb valószínűséggel alakulhatnak ki Önnél veseproblémák, kezelőorvosa pedig a vérvizsgálatok eredményei alapján határozza meg, hogy részesülhet‑e Ön LysaKare-kezelésben.

A LysaKare‑kezelés előtt és alatt végzett ellenőrzések
Kezelőorvosa kiindulási vérvizsgálatot végeztet majd Önnél annak megállapítására, hogy alkalmas-e Ön erre a kezelésre, majd a kezelés során további, rendszeres vérvizsgálatokra kerül sor a mellékhatások lehető leghamarabbi észlelése céljából. Szükség esetén a szíve elektromos aktivitását is megvizsgálják az elektrokardiogramnak (EKG‑nak) hívott vizsgálattal. Az eredmények alapján kezelőorvosa dönthet úgy, hogy leállítja a kezelést.

Kezelőorvosa ellenőrzi a káliumszintjét és az infúzió bekötése előtt korrigálja azt, ha túl magas. Kezelőorvosa az infúzió beadása előtt szintén ellenőrzi a vese- és a májműködését. A kezelés előtt elvégzendő egyéb vizsgálatokat illetően, olvassa el a Lutathera betegtájékoztatóját.

Gyermekek és serdülők
A LysaKare 18 évesnél fiatalabb gyermekeknél és serdülőknél nem alkalmazható, mivel nem ismert, hogy biztonságos és hatásos-e ennél az életkori csoportnál.

Egyéb gyógyszerek és a LysaKare
Feltétlenül tájékoztassa kezelőorvosát a jelenleg vagy nemrégiben szedett, valamint szedni tervezett egyéb gyógyszereiről.

Terhesség, szoptatás és termékenység
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával, ugyanis a Lutathera‑t tilos alkalmazni terhes nőknél, mivel a sugárzás veszélyezteti a magzatot. Lutathera-kezelés során a szoptatást is kerülni kell.

A készítmény hatásai a gépjárművezetéshez és a gépek kezeléséhez szükséges képességekre
Nem valószínű, hogy a LysaKare befolyásolja a gépjárművezetéshez és a gépek kezeléséhez szükséges képességeket.


3.	Hogyan kell beadni a LysaKare-t?

A LysaKare oldat javasolt adagja 1 liter (1000 ml). A teljes LysaKare-adagot meg kell kapnia, függetlenül attól, hogy módosították‑e a Lutathera adagját.

A LysaKare-t (csepp)infúzióban fogják beadni a vénájába. A LysaKare infúziót a Lutathera beadása előtt 30 perccel kezdik meg, és 4 órán keresztül tart majd.

Az aminosav-infúziókat kapó betegeknél gyakran lép fel hányinger és hányás. Emiatt a hányinger és a hányás megelőzésére szolgáló gyógyszereket fog kapni 30 perccel a LysaKare infúzió beadása előtt.

Ha az előírtnál több LysaKare-t kapott
A LysaKare-t ellenőrzött klinikai körülmények között fogják Önnek beadni. Ez a gyógyszer egyadagos zsákban kerül forgalomba, ezért nem valószínű, hogy az előírt egy liternél többet fog kapni, mivel kezelőorvosa monitorozni fogja Önt a kezelés alatt. Túladagolás esetén azonban megfelelő kezelésben fogják részesíteni.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Egyes mellékhatások súlyosak lehetnek
Nagyon gyakori (10‑ből legalább 1 beteget érinthet):
· hányás
· hányinger

Nem ismert (az előfordulási gyakoriság a rendelkezésre álló adatokból nem állapítható meg):
· magas káliumszint (amit vérvizsgálattal mutatnak ki)
· hasi fájdalom
· szédülés

További lehetséges mellékhatások
Nem ismert (az előfordulási gyakoriság a rendelkezésre álló adatokból nem állapítható meg):
· fejfájás
· kipirulás

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a LysaKare-t tárolni?

A gyógyszer gyermekektől elzárva tartandó!

A címkén feltüntetett lejárati idő (EXP) után ne alkalmazza ezt a gyógyszert. A lejárati idő az adott hónap utolsó napjára vonatkozik.
Legfeljebb 25 °C-on tárolandó.
Önnek nem kell tárolnia ezt a gyógyszert. A gyógyszer megfelelő helyiségekben történő helyes tárolásáért, felhasználásáért és ártalmatlanításáért a szakorvos felel. A LysaKare‑t ellenőrzött klinikai körülmények között fogják beadni Önnek.

[bookmark: _Hlk5203933]Az alábbi információk az Ön ellátásáért felelős egészségügyi szakembereknek szólnak.
Ne alkalmazza ezt a gyógyszert:
· ha azt tapasztalja, hogy az oldat zavaros vagy üledékes;
· ha a külső fóliát korábban felnyitották vagy megsérült;
· ha az infúziós zsák megsérült vagy tartalma szivárog.


6.	A csomagolás tartalma és egyéb információk

Mit tartalmaz a LysaKare?
· A készítmény hatóanyagai az arginin és a lizin.
25 g L‑arginin-hidrokloridot és 25 g L‑lizin-hidrokloridot tartalmaz infúziós zsákonként.
· Egyéb összetevő az injekcióhoz való víz.

Milyen a LysaKare külleme és mit tartalmaz a csomagolás?
A LysaKare 25 g/25 g oldatos infúzió látható részecskéktől mentes, tiszta, színtelen oldat, amely egyszeri alkalmazásra szolgáló, rugalmas műanyag zsákban kapható.
Egy infúziós zsák 1 liter LysaKare oldatot tartalmaz.

A forgalomba hozatali engedély jogosultja
Advanced Accelerator Applications
[bookmark: _Hlk124931144]8-10 Rue Henri Sainte-Claire Deville
92500 Rueil-Malmaison
Franciaország

Gyártó
Laboratoire Bioluz
Zone Industrielle de Jalday
64500 Saint Jean de Luz
Franciaország

A készítményhez kapcsolódó további kérdéseivel forduljon a forgalomba hozatali engedély jogosultjának helyi képviseletéhez:
[bookmark: _Hlk142307345]
	België/Belgique/Belgien
Novartis Pharma N.V.
Tél/Tel: +32 2 246 16 11

	Lietuva
SIA Novartis Baltics Lietuvos filialas
Tel: +370 5 269 16 50


	България
Novartis Bulgaria EOOD
Тел: +359 2 489 98 28

	Luxembourg/Luxemburg
Novartis Pharma N.V.
Tél/Tel: +32 2 246 16 11


	Česká republika
Novartis s.r.o.
Tel: +420 225 775 111

	Magyarország
Novartis Hungária Kft.
Tel.: +36 1 457 65 00

	Danmark
Novartis Sverige AB
Tlf.: +46 8 732 32 00

	Malta
Novartis Pharma Services Inc.
Tel: +356 2122 2872

	[bookmark: _Hlk125031536]Deutschland
Novartis Pharma GmbH
Tel: +49 911 2730

	Nederland
Novartis Pharma B.V.
Tel: +31 88 04 52 111

	Eesti
SIA Novartis Baltics Eesti filiaal
Tel: +372 66 30 810

	Norge
Novartis Sverige AB
Tlf: +46 8 732 32 00


	[bookmark: _Hlk115186017]Ελλάδα
ΒΙΟΚΟΣΜΟΣ ΑΕΒΕ
Τηλ: +30 22920 63900
ή
Novartis (Hellas) A.E.B.E.
Τηλ: +30 210 281 17 12

	Österreich
Novartis Pharma GmbH
Tel: +43 1 86 6570

	España
Novartis Farmacéutica, S.A.
Tel: +34 93 306 42 00

	Polska
Novartis Poland Sp. z o.o.
Tel.: +48 22 375 4888


	France
Novartis Pharma S.A.S.
Tél: +33 1 55 47 66 00

	Portugal
Novartis Farma - Produtos Farmacêuticos, S.A.
Tel: +351 21 000 8600

	Hrvatska
Novartis Hrvatska d.o.o.
Tel. +385 1 6274 220

	România
Novartis Pharma Services Romania SRL
Tel: +40 21 31299 01

	[bookmark: _Hlk142491945]Ireland
Novartis Ireland Limited
Tel: +353 1 260 12 55

	Slovenija
Novartis Pharma Services Inc.
Tel: +386 1 300 75 50


	Ísland
Novartis Sverige AB
Sími: +46 8 732 32 00

	Slovenská republika
Novartis Slovakia s.r.o.
Tel: +421 2 5542 5439


	Italia
Novartis Farma S.p.A.
Tel: +39 02 96 54 1

	Suomi/Finland
Novartis Sverige AB
Puh/Tel: +46 8 732 32 00


	Κύπρος
ΒΙΟΚΟΣΜΟΣ ΑΕΒΕ
Τηλ: +30 22920 63900
ή
Novartis Pharma Services Inc.
Τηλ: +357 22 690 690

	Sverige
Novartis Sverige AB
Tel: +46 8 732 32 00


	Latvija
SIA Novartis Baltics
Tel: +371 67 887 070

	



A betegtájékoztató legutóbbi felülvizsgálatának dátuma:

Egyéb információforrások

A gyógyszerről részletes információ az Európai Gyógyszerügynökség internetes honlapján (https://www.ema.europa.eu) található.

